CELEX: 62014CN0148
Language: sk
Date: 2014-03-31 00:00:00
Title: Vec C-148/14: Návrh na začatie prejudiciálneho konania, ktorý podal Bundesverwaltungsgericht (Nemecko) 31. marca 2014 – Spolková republika Nemecko/Nordzucker AG

21.7.2014   
            
            
               SK
            
            
               Úradný vestník Európskej únie
            
            
               C 235/2
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 31. marca 2014 – Spolková republika Nemecko/Nordzucker AG
   (Vec C-148/14)
   2014/C 235/03
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Žalobkyňa: Spolková republika Nemecko
   
      Žalovaná: Nordzucker AG
   
      Ďalší účastník konania: Der Vertreter des Bundesinteresses beim Bundesverwaltungsgericht
   
      Prejudiciálna otázka
   
   Má sa článok 16 ods. 3 a 4 smernice 2003/87/ES (1) vykladať tak, že pokuta za prekročenie emisií sa musí uložiť aj vtedy, ak prevádzkovateľ odovzdal do 30. apríla každého roka množstvo kvót zodpovedajúce celkovému množstvu emisií podľa správy o emisiách zariadenia za predchádzajúci rok, ktorá bola overovateľom vyhodnotená ako vyhovujúca, avšak príslušný orgán zistí po 30. apríli, že celkové množstvo emisií v overenej správe o emisiách je chybne uvedené ako nižšie, správa je opravená a prevádzkovateľ v rámci novej lehoty odovzdá ďalšie kvóty?
   
      (1)  Smernica 2003/87/ES Európskeho parlamentu a Rady z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. ES L 275, s. 32).